Richard Norman Shaw

Richard Norman Shaw (født 7. mai 1831, død 17. november 1912), tidvis kun omtalt som Norman Shaw, var en skotsk arkitekt som arbeidet fra 1870-tallet og fram til begynnelsen av 1900-tallet, kjent for sin landgods og kommersielle bygninger. Shaw var en av de mest betydningsfulle og innflytelsesrike arkitektene i England i de tre siste tiårene av 1800-tallet. Han tegnet bygninger i ulike stilarter, først i nygotisk stil, etterfulgt av Queen Anne-stil, og dessuten i nyklassisistisk stil.

 Liv og virke 
Shaw ble født i Edinburgh,«Shaw, Richard Norman» i: Who's Who 59, 1907, s. 1591. og fikk sin trening som arkitekt i London-kontoret til den skotske arkitekten William Burn (1789–1870) sammen med George Edmund Street (1824–1881). Shaw fulgte undervisning i Royal Academy og fikk grunnleggende kunnskap i klassisisme. Der møtte han William Eden Nesfield (1835–1888), som han tidvis kom til å inngå samarbeid og partnerskap med i en del arkitektoniske design. I tiden 1854–1856 riste Shaw med stipend fra Royal Academy, samlet skisser som senere ble utgitt som Architectural Sketches from the Continent, 1858.Chisholm, Hugh, red. (1911): «Shaw, Richard Norman» i: Encyclopædia Britannica, 11. utg., Cambridge University Press.

Shaw arbeidet sammen med blant andre kunstnere som John Callcott Horsley og George Henry Boughton, og industrialisten Lord Armstrong. Han tegnet store hus som Cragside, Grim's Dyke, og Chigwell Hall, foruten en rekke kommersielle bygninger ved å benytte en omfattende rekke arkitektoniske stilarter.

Shaw ble innvalgt som medlem av Royal Academy i 1877, og var med redaktør sammen med Thomas Graham Jackson i en samling essayer i 1892 kalt Architecture, a profession or an Art?Shaw, Richard Norman, red. (1892): Architecture: A profession or an art: thirteen short essays on the qualifications and training of architects, London, Murray. Blant bidragsytere: Richard Norman Shaw, J. T. Micklethwaite, Reginald Blomfield, G.F. Bodley, Mervyn Macartney, Ernest Newton, Edward S. Prior, John R. Clayton, Basil Champneys, W.R. Lethaby, W.B. Richmond, Gerald Horsley og T.G. Jackson. Shaw var fast bestemt på at arkitektur var kunstart. I senere år bevegde han seg mot en tyngre klassisistisk stil som hadde innflytelse på den begynnende edvardianske klassisisme tidlig på 1900-tallet. Shaw døde i London hvor han hadde tegnet bolighus i områder som Pont Street, og offentlige bygninger som New Scotland Yard.

 Utvalgte bygninger 
 New Zealand Chambers, Leadenhall Street, London, c1870–80
 Lowther Lodge, Kensington, London ,1873–1875
 6 Ellerdale Road, (eget hus) Hampstead, London
 Old Swan House, 17 Chelsea Embankment, London, 1875–1877
 Bedford Park, London.
 Albert Hall Mansions, Kensington Gore, London, England, 1879–1886
 Adcote, Little Ness, Shropshire, 1876–1881
 New Scotland Yard, Thames Embankment, London, 1887–1900 
 Albion House, James Street, Liverpool, 1896–1898
 Piccadilly Hotel, Piccadilly Circus, London, England, 1905–1908

 Bilder 

 Referanser 

 Eksterne lenker 

 Great Buildings on-line: Richard Norman Shaw
 Illustrations of Adcote
 Archiseek: Richard Norman Shaw

Kategori:Personer fra Edinburgh
Kategori:Britiske arkitekter
Kategori:Fødsler i 1831
Kategori:Dødsfall i 1912